Калі ў нас баляць зубы – мы ідзем да стаматолага, калі надумаем шукаць нафту – звернемся да геолага. Так? А чаму ж, пішучы пра лінгвістычныя праблемы, нехта лічыць, што ён сам разбярэцца ва ўсім, пакладаючыся адно на сваю інтуіцыю, і, як бачна на прыкладе аўтараў з Onliner, на ўласную слабую адукацыю? Не саромцеся звяртацца да тых, хто ведае тэму шматкроць лепш за вас! Як і самалячэнне без кваліфікаваных мэдыкаў, гэтак і саматужная прадукцыя СМІ – нябяспечныя. Бо ў смузе жарцяў і непісьменнасці можа нарадзіцца нянавісць.